Document ID: 32007R0172

NEUVOSTON ASETUS (EY) N:o 172/2007,
annettu 16 päivänä helmikuuta 2007,
pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteen muuttamisesta
(ETA:n kannalta merkityksellinen teksti)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon pysyvistä orgaanisista yhdisteistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (1) ja erityisesti sen 7 artiklan 5 kohdan ensimmäisen alakohdan, 7 artiklan 6 kohdan ja 14 artiklan 3 kohdan,
sekä katsoo seuraavaa:
(1)
Komissio on toteuttanut tutkimuksen asetukseen (EY) N:o 850/2004 sisältyvien jätteitä koskevien säännösten täytäntöönpanosta. Tässä tutkimuksessa osoitettiin enimmäispitoisuudet asetuksen (EY) N:o 850/2004 liitteen V osaa 2 varten. Rajojen ylittyessä ei voida sulkea pois terveydelle ja ympäristölle aiheutuvia riskejä.
(2)
Polykloorattujen dibentso-para-dioksiinien ja dibentsofuraanien (PCDF/PCDD) enimmäispitoisuus ilmaistaan toksisuus-ekvivalenttipitoisuutena (TEQ-yksikkönä) käyttäen Maailman terveysjärjestön vuoden 1988 toksisuusekvivalenssikertoimia (TEF). Dioksiinin kaltaisista polyklooratuista bifenyyleistä (PCB) saatavilla olevat tiedot eivät ole riittäviä näiden yhdisteiden sisällyttämiseksi TEQ-yksikköön.
(3)
Heksakloorisykloheksaani (HCH) on eri isomeerien tekniselle sekoitukselle annettu nimitys. Niiden täydellinen analysointi aiheuttaisi suhteetonta vaivaa. Ainoastaan alfa-, beeta- ja gamma-HCH:lla on toksikologista merkitystä. Enimmäispitoisuuden olisi sen vuoksi koskettava yksinomaan niitä. Useimmat kaupallisesti saatavilla olevat, tämän yhdisteluokan analyysiin käytettävät analyyttiset standardiseokset tunnistavat ainoastaan nämä isomeerit.
(4)
Tässä asetuksessa säädetyt toimenpiteet ovat asianmukaisimmat suojelun korkean tason varmistamiseksi.
(5)
Sen vuoksi asetuksen (EY) N:o 850/2004 liite V olisi muutettava tämän mukaisesti.
(6)
Asetuksen (EY) N:o 850/2004 17 artiklan 1 kohdan nojalla perustettu komitea, jota on kuultu mainitun asetuksen 17 artiklan 2 kohdassa säädettyä menettelyä noudattaen 25 päivänä tammikuuta 2006, ei ole antanut lausuntoa asiassa,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 850/2004 liite V siten kuin tämän asetuksen liitteessä on esitetty.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 2007.

Labels: 0
20